1-oji Kuržemės pėstininkų divizija
1-oji Kuržemės pėstininkų divizija (latv. 1. Kurzemes kājnieku divīzija) – Latvijos kariuomenės divizija, suformuota 1919 m. Tai buvo viena iš keturių Latvijos Respublikos divizijų. Diviziją sudarė šie pulkai: 1-asis Liepojos pėstininkų pulkas (vadas pulkininkas A. Krīpens), 2-asis Ventspilio pėstininkų pulkas (vadas pulkininkas J. Stulpiņš), 3-asis Jelgavos pėstininkų pulkas (vadas pulkininkas A. Apsītis) Kuržemės artilerijos pulkas (vadas pulkininkas Ž. Jomerts). 1940 m., po Latvijos okupacijos, Latvijos kariuomenė buvo performuota į DVRA 24-ąjį šaulių korpusą, iš Kuržemės ir Vidžemės divizijų buvo suformuota tarybinė 181-oji šaulių divizija.